open-index/open-wikipedia-markdown huggingface dataset:
Spelta

**Spelta** (*Triticum spelta*, sin. *Triticum aestivum* subsp. *spelta*) – miglinių šeimos augalų rūšis, grūdinė kultūra.

Spelta greičiausiai atsirado susikryžminus dvigrūdžiams kviečiams (*Triticum dicoccum*) ir laukinei *Aegilops tauschii* rūšiai arba paprastajam kviečiui (*Triticum aestivum*). Gali būti, kad daug vėliau Europoje atsiradę speltos kviečiai patyrė antrinę hibridizaciją su *Triticum aestivum*.

Spelta maistui pradėta naudoti jau bronzos amžiuje – archeologinių raidinių, liudijančių šių grūdų naudojimą, aptinkama nuo V tūkstantmečio pr. m. e. (Užkaukazėje ir Juodosios jūros pakrantėse). Vėliau speltos grūdai plačiai auginti Europoje. Geležies amžiaus laikotarpiu tai buvo viena pagrindinių maistinių kultūrų Vakarų Europoje. XIX–XX a. speltą išstūmė paprastieji kviečiai. Dabar šis augalas daugiau auginamas organiniuose ūkiuose.

Dabar speltos grūdai ir jų miltai vartojami įvairiems kepiniams (duonai, bandelėms, pyragams), košėms, makaronams. Speltos kviečių grūdų cheminė sudėtis skiriasi nuo paprastųjų kviečių. Jų grūduose randama 61 proc. angliavandenių, 16–17 proc. baltymų, 2 proc. riebalų, mineralinių medžiagų, vitaminų, geresnis glitimas, chemine sudėtimi jie artimi kietiesiems kviečiams. Miltai turi savitą pikantišką riešutų skonį.


Triticum spelta, spelt (2).jpg|Speltos grūdai
Triticum spelta sl9.jpg|Varpa
Каша из полбы и крупа в пакетике ф1.JPG|Speltų košė
Triticum spelta sl3.jpg|Speltų pasėliai (Austrija)


## Etimologija
Žodis *spèlta* per aplinkines kalbas (, , , ) kilęs iš viduramžių . Romėnai šį žodį I tūkstantmečio pradžioje bus gavę iš germanų, greičiausiai svebų **speltö* (tuo metu šie javai auginti dabartinės pietų Vokietijos teritorijoje). Žodis kildinamas iš  ‘skilti, skirtis’ (plg. sen. vok. aukšt. *spalden* ‘skelti’, sen.  ‘lenta’,  ‘atplaiša, karna’,  ‘rašymo lenta’ ir kt.), todėl, kad šio javo grūdus reikia iškulti („atskirti’) iš varpų (arba kad speltos grūdai su ryškia linija, atrodo, tarsi perskelti). Vėliau iš lotynų kalbos šis žodis vėl grįžo atgal į germanų kalbas.

## Šaltiniai
2021 m. Toppserien

**[[2021]] m. [[Toppserien]]** – aukščiausias moterų Norvegijos futbolo lygos divizionas.

## [[Toppserien]]
* 2021 m. **[[Toppserien]]** kovojo dešimt ekipų.
* Dėl pandemijos grėsmių ir taikomų apribojimų pirmosios rungtynės įvyko  2021 d. gegužės 22 d.
* **[[Toppserien]]** prasidėjo 2021 m. gegužės 22 d., o baigėsi 2021 m. lapkričio 13 d.

### Galutinė lentelė
*  IL Sandviken komanda tapo čempionėmis.
Šaltiniai: SOCCERWAY ir FOTBALL.NO

## Rezultatyviausios žaidėjos
* Rezultatyviausia Toppserien 2021 m. buvo Emilie Haavi. 

## Pereinamosios rungtynės
* Kovoje dėl išlikimo susitiko Lyn ir Pirmojo diviziono antros vietos laimėtojos Åsane.
### Pirmosios rungtynės
----

* Lyn nugalėjo 2:1 pirmosiose rungtynėse.
----

### Atsakomosios rungtynės
----

* **[[Lyn (moterys)|Lyn]] nugalėjo bendru dviejų rungtynių rezultatu 3–1 ir išsaugojo vietą [[Toppserien]].**
----

## Šaltiniai

## Nuorodos
* Oficiali svetainė (norvegų k.)
* resultater.nrk.no (norvegų k.)
* FlashScore archyvas (Toppserien sezonai)
* FlashScore archyvas (Taurės turnyrai)
* 2021 m. Toppserien pagal Soccerway
Emilie Haavi

**Emili Bosschard Chovi** () g. 1992 m. birželio 16 d.) – Norvegijos futbolininkė, puolėja. Atstovavo Norvegijos nacionalinei moterų rinktinei ir įvairaus amžiaus jaunimo rinktinėms.

## Karjera
### Røa IL
Profesionalią karjerą pradėjo 2008 m. Røa IL klube. Su šuo klubu tris kartus tapo Toppserien čempione (2009, 2010 ir 2011 m.), dar tris kartus Taurės laimėtoja (2008, 2009 ir 2010 m.)

### LSK Kvinner
2013–2016 m. rungtyniavo LSK. Per 84 rungtynes pasižymėjo pelnydama net penkiasdešimt įvarčių.

### Boston Breakers
2016 m. spalio 31 d. pasirašė sutartį su Boston Breakers klubu. National Women's Soccer League sužaidė septynerias rungtynes. 

2017 m. nutraukta sutartis. Klubo atstovai aiškino, kad mergina nesugebėjo prisitaikyti prie gyvenimo Amerikoje ir nuolat ilgėjosi gimtinės.

### LSK Kvinner
2017 m. rugpjūčio mėn. sugrįžo į LSK. 2020 m. buvo išrinkta į simbolinį Toppserien vienuoliktuką ir pripažinta geriausia sezono žaidėja. 2021 m. tapo rezultatyviausia Toppserien žaidėja.

### AS Roma
2021 m. gruodžio 15 d. pasirašė sutartį su italų AS Roma. 2021 m. gruodžio 18 d. debiutavo naujoje ekipoje Italijos futbolo taurės rungtynėse prieš Pomigliano.

## Rinktinės
Debiutavo Norvegijos rinktinėje 2010 m.

## Pasiekimai
; su Røa 
: Toppserien čempionė: 2009, 2010 ir 2011.
: Taurės laimėtoja: 2008, 2009 ir 2010

; su LSK Kvinner 
* Toppserien Čempionė: 2014, 2015, 2016, 2017, 2018, 2019
* Taurės laimėtoja: 2014, 2015, 2016, 2018, 2019

; Asmeniniai
* 2020 m. pripažinta geriausia sezono futbolininke.

## Šaltiniai

## Nuorodos
* fotball.no (statistika)
* fotball.no (norvegų k.)
* Soccerway (statistika)
* Globalsportsarchive
Dantenė

**Dantenė** (*Circaea*) – nakvišinių šeimai priklausanti augalų gentis. Jai priklausančios rūšys auga Šiaurės pusrutulio vidutinio klimato juostoje.

Tai 25–35 cm aukščio daugiamečiai žoliniai augalai su šakniastiebiais. Žiedai maži, neryškūs. Apdulkina musės. Dažniausiai auga plačialapių miškuose.

Dantenių genčiai priklauso 7–15 rūšių. Lietuvoje auga:
* mažoji dantenė (*Circaea alpina*)
* vidutinioji dantenė (*Circaea intermedia*)
* didžioji dantenė (*Circaea lutetiana*).

## Šaltiniai
Volodymyras Sinkleris

**Volodymyras Oleksandrovičius Sinkleris** (, , 1879 m. sausio 12 d. – 1946 m. kovo 16 d.) – ukrainiečių karvedys, Rusijos imperijos kariuomenės generolas, Ukrainos liaudies armijos generolas.

## Biografija
V. Sinkleris gimė Margilano mieste (dabartinis Uzbekistanas), buvusiame Kokando chanato mieste. Margilanas apie 1875 m. tapo naujai įkurtos Rusijos Turkestano Ferganos srities centru. Sinklerių šeima buvo kilusi iš Švedijos, kuri po 1688 m. Šlovingosios revoliucijos paliko Didžiąją Britaniją ir prisiekė ištikimybę Aleksejui Michailovičiui. Sinklerio tėvas buvo karo inžinierius.

Jis mokėsi Nepliujevskio kadetų korpuse, o vėliau Michailovo artilerijos akademijoje Orenburge, Rusijoje. Po trumpos tarnybos artilerijos būrio vadu išvyko mokytis į prestižinę Generalinio štabo artilerijos akademiją kartu su Oleksandru Hrekovu, su kuriuo įstojo į Ukrainos liaudies armijos generalinį štabą. Baigęs studijas su pagyrimu išvyko tarnauti įvairias pareigas Sankt Peterburge – ėjo štabo karininko ir štabo adjutanto pareigas. Per visą savo karjerą Sinkleris dažniausiai tarnavo štabo karininku.

Pirmojo pasaulinio karo metais iš pradžių ėjo pulko štabo viršininko pareigas, vėliau vadovavo rusų pėstininkų pulkui. Apdovanotas generolo majoro laipsniu, 2-ojo ir 3-iojo laipsnio Šventojo Stanislovo ordinu, 2-ojo ir 3-iojo laipsnio Šventosios Anos ordinu, 3-iojo ir 4-ojo laipsnio Šventojo Vladimiro ordinu su kardais.

Po Spalio revoliucijos išvyko tarnauti į Ukrainos liaudies armijos generalinį štabą. 1918 m. jam suteiktas generolo kvartirmeisterio laipsnis. Vokietijos imperijai pavaldžios Ukrainos valstybės laikais toliau tarnavo generaliniame štabe, suvaidino svarbų vaidmenį 1919 m. užimant Kijevą iš bolševikų. 1919 m. pabaigoje tapo generalinio štabo viršininku. 1920 m. vadovavo Ukrainos delegacijai derybose su Lenkija, po kurių buvo sudaryta Varšuvos sutartis.

Po Ukrainos Liaudies Respublikos karinio pralaimėjimo pasitraukė į pensiją ir apsigyveno Rytų Lenkijoje, dalyvavo vietos ukrainiečių bendruomenės gyvenime. Baigiantis Antrajam pasauliniam karui, įžengus Raudonajai armijai, buvo suimtas NKVD ir internuotas į Kijevą. Mirė Lukjanivsko kalėjime.

## Išnašos
Jilano krateris

**Jilano krateris** – smūginis krateris, esantis Kinijoje, į šiaurės vakarus nuo Jilano gyvenvietės (Heilongdziango provincija).

Pietinė kraterio briauna suirusi dėl erozijos, tačiau šiaurinė matoma paviršiuje, ji atrodo kaip mėnulio pjautuvo pavidalo gūbrys. Kraterio skersmuo siekia 1,85 km, kraterio briauna iškilusi 150 m virš jo pagrindo. Radioaktyviosios anglies metodu nustatyta, kad Jilano kraterio amžius siekia 46 100–52 500 metų.

## Išnašos
Jaroslavas (vardas)

**Jaroslavas ** (bulg., , , , , ) – slaviškos kilmės vyriškas vardas, reiškiantis „ryškiašlovis“ (plg.  'ryškus, ugningas' ir *слав* 'šlovė').

Dalis gyvenviečių pavadinimų, kilusių iš vardo Jaroslavas:
* Jaroslavlis – Rusija
* Jaroslavas – Lenkija
* Bielani Jaroslavai – Lenkija

## Žmonės
* Jaroslavas Išmintingasis – Rusios kunigaikštis;
* Jaroslav Hašek – čekų rašytojas;
* Jaroslav Seifert – čekų rašytojas;
* Jaroslavas Jevdokimovas – dainininkas;
* Jaroslavas Potockis – Rusijos karininkas;
* Jarosław Kaczyński – lenkų politikas.

## Šaltiniai
Liudmila

**Liudmila** (), ***Liuda*** – slaviškos kilmės moteriškas vardas, reiškiantis „miela žmonėms“ (). Ši vardo forma į vartoseną pateko nuo čekų kunigaikštienės Ludmilos. Išpopuliarėjo Aleksandro Puškino, rusų poeto, dėka.

## Žmonės
* Liudmila Petruševskaja – rusų prozininkė;
* Liudmila Rudenko – TSRS šachmatininkė;
* Liudmila Barauskienė – Lietuvos gydytoja mikrobiologė.

## Šaltiniai
Steve Biko

**Bantu Stivenas Biko** (*Bantu Stephen Biko*, geriausiai žinomas kaip **Stivas Biko** (*Steve Biko*); 1946 m. ​​gruodžio 18 d. Tarkastade, Rytų Kyšulio provincija, Pietų Afrikos Respublika – 1977 m. rugsėjo 12 d. Pretorijos kalėjimo kameroje, Pietų Afrikos Respublika) – Pietų Afrikos kovotojas prieš apartheidą, Juodaodžių sąmoningumo judėjimo Pietų Afrikoje įkūrėjas. Jo smurtinė mirtis paskatino juodųjų ir spalvotųjų daugumą aktyviau kovoti prieš apartheidą šalyje.

## Biografija
Gimė skurdžioje keturių vaikų khosų šeimoje. Tėvas kurį laiką dirbo policijos pareigūnu. Stivas užaugo Rytų Kyšulio provincijoje esančiame Ginsberge. 1966 m. įstojo į Natalio universitetą ir ėmė studijuoti mediciną, taip pat įsijungdamas į Pietų Afrikos studentų nacionalinę sąjungą. Stivas Biko nuo ankstyvo amžiaus buvo nusiteikęs prieš apartheido sistemą ir kritiškai vertino tai, kad studentų sąjungoje ir kitose prieš apartheidą kovojusiose organizacijose vyravo baltieji liberalai, nors pats apartheidas labiausiai veikė juodaodžius. Jis laikėsi nuomonės, kad baltieji negali suprasti juodaodžių dėl skirtingų patirčių. Todėl 1968 m. įkūręs studentų organizaciją į gretas priėmė tik juodaodžius ir vadinamuosius spalvotuosius. Kita vertus, pasisakė prieš neapykantą baltiesiems ir pats turėjo baltaodžių draugų. Kadangi studentų judėjimas kritikavo betarpišką tarprasinį maišymąsi propaguojantį liberalų požiūrį, jį pačioje pradžioje teigiamai vertino valdančioji baltųjų mažumos politinė partija. Biko su bendražygiais išvystė juodaodžių sąmoningumo judėjimą kaip oficialią naujosios studentų sąjungos ideologiją. Judėjimas siekė visuotinio balsavimo teisės ir socialistinės ekonomikos. 1973 m. jam buvo uždrausta vykdyti politinę veiklą. Šiuo laikotarpiu jis susilaukė ne vieno grasinimo ir buvo kelis kartus sulaikytas valstybės saugumo pareigūnų. 1977 m. rugpjūtį Biko vėl buvo sulaikytas, o rugsėjo 6 dieną buvo mirtinai sumuštas valstybės saugumo pareigūnų. Jo laidotuvėse dalyvavo 20 000 žmonių. Po brutalios Stivo mirties žinia apie šį aktyvistą pasklido plačiau, jo judėjimas įkvėpė kitus Pietų Afrikoje ir už jos ribų, buvo sukurtas filmas.

## Šaltiniai

## Literatūra
* 
* 
*
Karinė administracija Belgijoje ir Šiaurės Prancūzijoje

**Karinė administracija Belgijoje ir Šiaurės Prancūzijoje** () – laikina okupacinė valdžia, įkurta nacistinės Vokietijos per Antrąjį pasaulinį karą dabartinėje Belgijoje ir Prancūzijos Šiaurės bei Pa de Kalė departamentuose. Administracija taip pat buvo atsakinga už „uždraustosios zonos“ (*zone interdite*) valdymą – siaurą teritorijos juostą, besitęsiančią palei Prancūzijos šiaurines ir rytines sienas. Ji egzistavo iki 1944 m. liepos mėn. Planus perkelti Belgiją iš karinės administracijos į civilinę skatino SS, o Hitleris buvo pasirengęs tai padaryti iki 1942 m. rudens, kai planus teko atidėti. SS civilinės administracijos reichskomisaru pasiūlė Josefą Terboveną arba Ernstą Kaltenbrunnerį.

## Reichskomisariatas
1944 m. liepos 18 d. karinė administracija buvo pakeista civiline. Jai vadovavo gauleiteris Josefas Grohé, kuris buvo pavadintas Belgijos ir Šiaurės Prancūzijos reichskomisariato (*Reichskommissariat Belgien und Nordfrankreich*) reichskomisaru.

## Kolaboracionistų grupių vaidmuo
Nacių administracijai talkino fašistų flamandų, valonų ir prancūzų kolaboracionistai. Dvitautėje Belgijos teritorijoje, daugiausia prancūzų Valonijos regione, kolaboracionistai reksistai teikė pagalbą naciams, o flamandų apgyvendintoje Flandrijoje flamandų nacionalinė sąjunga palaikė nacius.

Šiaurės ir Pa de Kalė departamentai prie Briuselio karinės administracijos iš pradžių buvo priskirti kariniais sumetimais ir, kaip manoma, buvo padaryti ruošiantis planuojamai invazijai į Britaniją. Galiausiai prijungimas buvo pagrįstas Hitlerio ketinimu perkelti Reicho sieną į vakarus, taip pat buvo naudojamas palaikyti spaudimą Viši režimui.

## Valdymo struktūra
Karinė administracija sudarė platesnės vadovybės struktūros, kurios leido valdyti okupuotą Belgiją, šerdį:

## Taip pat skaityti
* Belgijos mūšis
* Belgija Antrajame pasauliniame kare

## Šaltiniai
Tabun-Chara-Obo krateris

**Tabun-Chara-Obo krateris** – smūginis krateris pietryčių Mongolijoje, Rytų Gobio aimake.

Tabun-Chara-Obo krateris matomas paviršiuje, jo skersmuo siekia 1,3 km. Kraterio briauna virš jo pagrindo iškilusi apytikriai 20–30 m, tačiau kraterio pagrindą dengia storas ežerinių nuosėdų sluoksnis, siekiantis iki 171 m; tai rodo, kad čia kadaise telkšojo ežeras. Kraterio amžius nežinomas.

Hipotezė, kad šioje vietoje esama smūginio kraterio, pirmąsyk iškelta XX a. septintajame dešimtmetyje, tačiau pasitvirtino tik po keleto dešimtmečių. 2008 m. kraterio vietoje padaryti gręžiniai; iš būdingų uolienų požymių galima spręsti, kad čia dideliu greičiu buvo įsirėžęs objektas, pvz., meteoritas.

## Išnašos
FK Salaspils

**„Salaspils“ futbolo klubas** – Latvijos futbolo klubas iš Salaspilio.

## Istorija
Klubas įkurtas 2012 m.

2018 m. draugiškas rungtynes žaidė su FK Palanga . Palangiškiai sutriuškino latvius rezultatu 6-1.

2021 m. rungtyniavo Antroje lygoje. Dėl pandemijos grėsmių visos žemesniųjų lygų pirmenybės buvo sustabdytos. Tuo metu ekipa buvo šeštoje vietoje.

2022 m. klubas nebuvo minimas tarp tų, kurie siekė žaisti Pirmoje lygoje. Nebuvo suteikta Pirmos lygos licencija. Vėliau buvo paskelbtas Pirmos lygos dalyvių sąrašas ir jame atsidūrė Salaspilio klubas.

2022 m. Latvijos futbolo taurės turnyre Metta klubas rezultatu 13-0 sutriuškino salaspiliečius.

## Pasiekimai
; Pirma lyga (D2)
* Devinti: 2022 m. 
* Šaltiniai: RSSSF duomenų bazė.

## Sezonai

|}
* Šaltiniai: RSSSF duomenų bazė.

## Spalvinė gama
; Ankstesniais metais
* Rungtyniavo Errea firmos apranga.
* Namie žaidė geltona juoda apranga. 
* Svečiuose – juoda apranga.

; Pastruoju metu
* Rungtyniauja Joma apranga.
* Spalvinė gama pakito: mėlyna arba balta apranga.

## Apranga
; Sportinės aprangos pokyčiai.
* Namuose žaidžia balta mėlyna apranga. 

## Stadionas

* Salaspilio stadionas – futbolo stadionas, kuriame namų rungtynes žaidžia „Salaspilio“ ekipa; 

## Išnašos

## Nuorodos
* [ Oficiali klubo svetainė]
* instagram paskyra
* SOCCERWAY
* FLASHSCORE
* Transfermarkt
* lff.lt (apie klubą)
* Globalsportsarchive
* RSSSF (Čempionai ir sezonai)
* RSSSf (Taurių laimėtojai)
Madison Less

**Medison Ebigeil Les** (*Madison Abigail Less* g. 1998 m. balandžio 27 d.) – amerikiečių futbolininkė, vartininkė. 

Žaidė ir Lietuvoje. Šiuo metu atstovauja Maccabi Kishronot Hadera (Izraelis).

## Karjera

Iš Ohajo valstijos kilusi vartininkė studijavo Sinsinačio Universitete (). Žaidė universiteto futbolo ekipose.

### Šymkento „BIIK-Kazygurt“
2021 m. sezone atstovavo Kazachstano čempionei Šymkento „BIIK-Kazygurt“. Su šia ekipa 2021 m. vasarą debiutavo UEFA Čempionių lygos turnyre. Šymkento klubo strategu tuo metu dirbo „Gintros“ vyriausiasis treneris Kalojanas Petkovas. Ekipoje žaidė kita „Gintros“ naujoke Samantha Rosette.

### [[FC Gintra]]
2022 m. persikėlė rungtyniauti į Lietuvą. Atstovavo „Gintros“ klubui.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
;**[[FC Gintra]]**
* **Lietuvos čempionė**: 2022 m.
* **LMFA Žiemos taurės turnyro nugalėtoja**: 2022 m.
;**[[Šymkent BIIK-Kazygurt]]**
* **Kazachstano čempionė**: 2021 m.

## Asmeninė informacija
* Tėvai:
* Verslo administravimo magistrė

## Šaltiniai

## Nuorodos
* Instagram
* lietuvosfutbolas.lt 
* FLASHSCORE
* Globalsportsarchive
Klasikinė filologija

**Klasikinė filologija** – filologinių mokslų visuma, nagrinėjanti Senovės Graikijos ir Senovės Romos literatūrinį paveldą. Tiesioginis klasikinės filologijos objektas – klasikinės kalbos: senoji graikų kalba ir lotynų kalba, taip pat visa, kas šiedviem kalbom parašyta – senovės poetų, rašytojų, filosofų, istorikų, politikų, teisininkų, mokslininkų ir kitų kūriniai. Klasikinė filologija yra ne šiaip vienas iš filologijos dalykų; ji tęsia antikinių žinių tradicijas, jungdama to meto pasiekimus ir naujausius filologijos metodus.

„Klasikinė filologija, kaip sąveika su antikos paveldu, iškilo italų humanistams kovojant už tai, kad jų dalykai universaliojo švietimo sistemoje užimtų centrinę vietą. Filologinį šios kovos atspalvį lėmė nepaprasta senovės rašytinių paminklų svarba, ir šių paminklų tyrimas, kaip atsvara nusistovėjusiai tvarkai, turėjo tapti svarbiausiu Romos atgimimo varikliu,“ – sakė profesorius A. Rosiusas..

Žinomas vokiečių filologas F. A. Volfas iškėlė vadinamąjį Homero klausimą („Įvadas į Homerą“, , 1795), tokiu būdu, taikant naują požiūrį į „Iliadą“ ir „Odisėją“, šią filologiją pradėta suvokti kaip platesnės imties bei krypčių tyrimus, ji tapo antikinio graikų ir romėnų pasaulio nagrinėjimu, virto „mokslu apie senovę“ (), nors iki tol klasikinė filologija apsiribojo graikų ir romėnų šaltinių tyrimu, kuris daugiausia buvo sutelktas į tekstų saugojimą, vertimą ir perteikimą.

Pasak profesoriaus E. Frolovo, „natūralus tradicinis pagrindas svarbiausiems antikos istorijos etapams ir reiškiniams rekonstruoti – senovės žmonių bendroji literatūros tradicija“.

## Išnašos
Satelitinė valstybė

**Satelitinė valstybė** arba **satelitas** (lot. *satelles*, kilm. *satellitis –* palydovas, tarnas, bendrininkas) – formaliai nepriklausoma, bet esanti kitos valstybės politinėje ir ekonominėje įtakoje ir užsienio reikaluose jos proteguojama valstybė. Satelito terminas dažniausiai vartojamas ideologinei priklausomybei pabrėžti, tačiau taip pat gali turėti ekonominę ir karinę kitos valstybės įtaką.

Satelitų terminas paplito po Antrojo pasaulinio karo, kai Šaltojo karo metu susikūrė JAV ir SSRS įtakos valstybių blokai. Vakaruose ši sąvoka retai taikoma kitoms valstybėms, išskyrus sovietų įtakoje esančias valstybes (iš dalies terminas vartotas siekiant pašiepti ir parodyti visišką nesavarankiškumą). SSRS istoriografijoje satelitų terminas šis terminas buvo taikomas nacistinei Vokietijai, fašistinei Italijai ir imperinei Japonijai pavaldžiomis valstybėmis.

## Išnašos
Vasalinė valstybė

**Vasalinė valstybė** – tai valstybė, turinti abipusių įsipareigojimų viešpataujančių valstybei ar imperijai, kurios statusas panašus į viduramžių Europos feodalinės sistemos vasalo statusą. Vasalinių valdovų ir imperijų santykiai priklausė nuo kiekvienos imperijos politikos ir susitarimų, todėl vasalinėms valstybėms suteiktos nepriklausomybės laipsnis ir privilegijos buvo skirtingos. Valdančiosios valstybės ir vasalinės valstybės santykiai daugiausia susiję su kariniais reikalais. Vasalinė valstybė teikia karinę pagalbą viešpataujančiai valstybei, kai jos pareikalaujama. Tačiau dominuojanti valstybė teikia vasalinei valstybei apsaugą ir saugumą. Kai reikia didesnės karinės paramos, vasalinė valstybė besąlygiškai suteikia karinę paramą viešpataujančiajai valstybei. Taip sukuriama tarpusavio priklausomybė, kurioje vasalinė valstybė užima antraeilę vietą.

Vasalinės valstybės buvo paplitusios tarp Artimųjų Rytų imperijų – nuo Egipto, Hetitų ir Mitanų konflikto laikų, taip pat senovės Kinijoje. Vasalinės valstybės buvo naudojamos ir viduramžiais, o paskutinė imperija, naudojusi tokias valstybes, buvo Osmanų imperija. Moderniame amžiuje dažniau vartojami tokie terminai: marionetinė valstybė, protektoratas arba satelitinė valstybė.

## Išnašos
Tomáš Vestenický

**Tomašas Vestenicks** (*Tomáš Vestenický*; g. 1996 m. balandžio 6 d.) – futbolininkas iš Slovakijos, puolėjas. Atstovo „Riterių“ klubui.

## Karjera
Žaidė gimtinėje, kur atstovavo FC Nitra. 2013–2014 m. sezone pagrindinė klubo ekipa rungtyniavo Pirmoje lygoje (aukščiausiame divizione). Galutinėje ekipų rikiuotėje liko dvyliktoje vietoje ir po sezono iškrito į žemesnį divizioną.

Nuo 2014 m. vasaros priklausė „Roma“ klubui (Italija), tačiau jame nesužaidė nei vienerių rungtynių. 

Buvo skolinamas „Modenos“ klubui (Italija), „Cracovia“ (Lenkija). 

Tapęs laisvuoju agentu ir toliau liko Lenkijoje. Žaidė „Cracovia“ klube, buvo skolinamas FC Nitra (Slovakija).

2021 m. atstovavo Bukarešto „Dinamo“ klubui (Rumunija).

### FK Riteriai
2022 m. kovo 5 d. buvo paskelbta, kad tapo Vilniaus „Riterių“ nariu. 2022 m. kovo 12 d. debiutavo A lygoje rungtynėse prieš „Džiugo“ klubą.

2022 m. balandžio 1 d. pelnė įvartį A lygos rungtynėse prieš FK Jonava. Riteriai nugalėjo varžovus rezultatu 5:0.

2022 m. liepos mėn. tapo žinoma, kad žaidėjas palieka klubą.

### Tolimesnė karjera
2022–2023 m. atstovavo Zlaté Moravce.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai

## Išnašos

## Nuorodos
* Transfermarkt
* lietuvosfutbolas.lt
* Globalsportsarchive
Karinė administracija (Trečiasis Reichas)

**Karinė administracija** () – per Antrąjį pasaulinį karą nacistinės Vokietijos okupuotose teritorijose sukurti kariuomenės vadovaujami režimai. Jie skyrėsi nuo reichskomisariatų, kuriems vadovavo nacių partijos pareigūnai. Karinei administracijai paprastai vadovavo karo komendantas (*Militärbefehlshaber*).

## Karinės administracijos
Nacių okupuotoje Europoje buvo įkurtos šios karinės administracijos:
* Karinė administracija Belgijoje ir Šiaurės Prancūzijoje ()
* Karinė administracija Prancūzijoje ()
* Karinė administracija Graikijoje ()
* Karinė administracija Liuksemburge ()
* Karinė administracija Serbijoje ()
* Karinė administracija Sovietų Sąjungoje ()
* Karinė administracija Lenkijoje ()

## Taip pat skaityti
* Reichskomisariatas

## Šaltiniai
Växjö DFF

**Växjö DFF** () – Švedijos futbolo klubas iš Vekšės. Šis straipsnis apie moterų futbolo ekipą, rungtyniaujančią moterų futbolo varžybose. 

## Istorija
### 2014 – 2017 m.
Komanda suburta 2014 m. pradžioje. Dalyvavo žemesnės pakopos pirmenybėse. 2015 m. buvo viena geriausių Pirmojo diviziono () ekipų ir buvo perkeltos į aukštesnę pakopą.

2016 m. pateko į Elitettan (antra pakopa). 2017 m. tapo Elitettan nugalėtojomis ir iškovojo teisę rungtyniauti pajėgiausiame šalies futbolo divizione.

### Nuo 2018 m.
Nuo 2018 m. žaidė Damallsvenskan. 2021 m. užėmė paskutinę (dvyliktą) vietą ir buvo perkeltos į žemesnį divizioną. Dar 2021 m. spalio mėn. tapo aišku, kad vyr. trenerė Maria Nilsson po sezono paliks komandą.

Naujuoju vyriausiuoju treneriu 2022 m. sausio mėn. tapo Olof Unogård, anksčiau treniravęs Linköpings FC, IK Sirius ir Hammarby bei kitus klubus.

## Sezonai

## Spalvinė gama

## Apranga
; Sportinės aprangos pokyčiai.
* Rungtyniauja Craft firmos apranga.
* Namuose žaidžia juoda apranga. 

## Sudėtis
Atnaujinta; 2022 m. balandžio 8 d.

## Žinomesnės žaidėjos
* Anna Anvegård, puolėja, (2015–2019)
* Jelena Čanković, saugė, (2017–2019)
* Erin McLeod, vartininkė, (2019)

## Treneriai
*  Hanna Höckert ir Carl Axelsson (2014)
*  Pierre Persson (2015–2017)
*  Pierre Fondin (2017–2018)
*  Henrik Larsson (2019)
*  Maria Nilsson & Magnus Olsson (2019–2020)
*  Maria Nilsson (2020–2021 m.)
*  Olof Unogård, nuo 2022 m. sausio

## Stadionas
Visma Arena arba Växjö Arena – futbolo stadionas Vekšės mieste, Švedijoje. Stadionas anksčiau žinomas Värendsvallen pavadinimu. Apima naują ledo ritulio areną, grindų riedulio areną ir specialią uždarą lengvosios atletikos areną. 

2011 m. kovo 29 d. buvo paskelbta, kad Myresjöhus koncernas už neskelbiamą sumą įsigijo stadiono pavadinimo teises. 2012–2020 m. buvo žinoma kaip Myresjöhus Arena. 

Stadionas talpina daugiau nei 12 tūkst. žiūrovų; iš jų – 10 tūkst. sėdimų vietų.

## Taip pat skaitykite
* Damallsvenskan
* Elitettan

## Išnašos

## Nuorodos
* [ Oficiali klubo svetainė]
* SOCCERWAY
* FLASHSCORE
Hornokalio kalnagūbris

**Hornokalio kalnagūbris** () – Andų kalnagūbris šiaurės Argentinoje, Chuchujaus provincijoje, 22 km nuo Humahuakos.

Masyvą sudaro daugiausia mezozojiniai, Kreidos periodo Jakoraitės kalkakmenio dariniai. Aukštis iki 4761 m. Būdingos ryškiaspalvės, lygiagrečiai erozijos nugludintos uolos.

Hornokalio kalnagūbris kartu su apylinkėmis patenka į Humahuakos Kebrados pasaulio paveldo objektą.

## Šaltiniai
Marius Ganusauskas

**Marius Ganusauskas** (g. 1994 m. gegužės 13 d.) – Lietuvos futbolininkas, rungtyniaujantis puolėjo pozicijoje. 

## Karjera
### Jonavos „Lietava“
Karjerą pradėjo tuometiniame „Lietavos“ klube, kuris rungtyniavo Pirmoje lygoje. 2013 m. gegužės 11 d. sužaidė prieš Radviliškio „Lokomotyvas“. 2013 m. birželio 1 d. rungtynėse prieš „Poloniją“ pelnė du įvarčius ir jonaviškiai nugalėjo rezultatu 2:1. Kartais žaisdavo dublerių ekipoje: jonaviškiai 2016 m. birželio 30 d. rezultatu 16:0 sutriuškino Alytaus „Dainavos B-SRC“ ekipą. Tris įvarčius pelnė M. Ganususkas.

### UMF „Snaefell“
2018 m. pradžioje išvyko į Islandiją ir atstovavo UMF Snaefell. 

### FK „Jonava“
2020 m. vasarą grįžo į Lietuvą ir žaidė „Jonavos“ klube. Jonaviškiai tapo Pirmos lygos nugalėtojais ir iškovojo teisę žaisti aukščiausioje šalies lygoje.

2021 m. karjerą tęsė FK Jonava. LFF sprendimu jonaviškiai į A lygą nepateko. Po šio sprendimo treneriai ir dalis žaidėjų paliko klubą, bet M. Ganusauskas jame liko. Po pirmųjų Pirmos lygos rungtynių, kuriose rezultatu 3:2 buvo nugalėtas Plungės „Babrungas“ Marius Ganusauskas davė interviu, kuriame pasidalino mintimis apie rungtynes ir apie LFF sprendimą.

2021 m. gegužės 14 d. jonaviškiai Pirmoje lygoje rezultatu 7:0 sutriuškino „Atmosferos“ klubą. Šiose rungtynėse net keturis įvarčius pelnė M. Ganusauskas.

2022 m. Jonavos klubas pateko į A lygą. Ekipoje buvo ir Marius Ganusauskas, tačiau sezono pradžią praleido dėl anksčiau gautos čiurnos traumos.

A lygoje debiutavo 2022 m. kovo 19 d. rungtynėse prieš Bangą ir jose pasižymėjo pelnydamas įvartį.

2022 m. rugpjūčio 21 d. rungtynėse prieš FK Žalgiris pelnė įvartį. Žalgiečiai nugalėjo rezultatu 3:1.

2025 m. sausio 7 d. oficialiai pranešta, kad futbolininkas ir toliau atstovaus Jonavos klubui.

### FK Nevėžis

2026 m. kovo mėn. prisijungė prie FK Nevėžio klubo.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Šaltiniai

## Nuorodos
* alyga.lt svetainė
* SOCCERWAY
* FLASHSCORE
* lietuvosfutbolas.lt
* Transfermarkt
* Globalsportsarchive
Dinmuchamedas Kaškenas

**Dinmuchamedas „Dinaš“ Bolatuly Kaškenas** ( g. 2000 m. sausio 4 d.) – futbolininkas iš Kazachstano, rungtyniavęs „Žalgirio“ futbolo klube gynėjo pozicijoje. Kitados atstovavo gimtos šalies U-17, U-19 ir U-21 jaunimo rinktinėms.

## Karjera
Rungtyniavo „Kaisar“, „Astana“ ir „Žetysu“ jaunimo ekipose.

Žaidėjas kitados buvo išvykęs į Ispaniją, kur treniravosi Madrido „Atletico“ klubo jaunimo ekipoje. Rungtyniavo Saragosos „Casablanca“ gretose.

2021 m. sezone atstovavo „Aktobe“ klubui. Sužaidė aštuonerias rungtynes aukščiausioje lygoje.

### FK Žalgiris

2022 m. kovo 6 d. oficialiai pranešta, kad prie „Žalgirio“ futbolo klubo prisijungė gynėjas iš Kazachstano.

2022 m. gegužės 26 d. debiutavo A lygos rungtynėse prieš FK Sūduva. Pasirodė po keitimo pačioje rungtynių pabaigoje. Tuo metu rezultatas buvo 5-0 žalgiriečių naudai ir nebepakito.

2022 m. rugpjūčio 6 d. rungtynėse prieš FK Banga pasirodė startinėje sudėtyje, bet 18 minutę pasižymėjo gaudamas raudoną kotelę ir buvo pašalintas iš aikštės. Likė mažumoje vilniečiai iškovojo sunkią pergalę rezultatu 2-1.

2023 m. balandžio 5 d. tapo žinoma, kad žaidėjas palieka klubą. 2023 m. A lygoje nesužaidė nė vienerių rungtynių.

### Vėlesnė karjera
Vėliau priklausė FK Šahter Ķaraǵandy (Kazachstanas). Nuo 2024 m. atstovavo „Chan-Tengri“ klubui iš Almatos (Kazachstanas), rungtyniavusiam Pirmoje šalies lygoje (II pakopa).

2025 m. prisijungė prie Ulytau.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
; su FK Žalgiris
* **[[A lyga|A lygos]] čempionas: [[2022 m. A lyga|2022]] m.
* **LFF taurės laimėtojas: 2022 m.

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* Globalsportsarchive
Gardino mūšis (1708)

**Gardino mūšis** – pirmasis švedų invazijos į Rusiją mūšis, įvykęs 1708 m. vasario 7 d. per Šiaurės karą. Gardinas tuo metu buvo Abiejų Tautų Respublikos miestas.

## Mūšis
Prasidėjus švedų invazijai į Rusiją, Švedijos karalius Karolis XII buvo informuotas apie Petro I buvimą Gardino mieste ir nedelsdamas išvyko ten su maždaug 800 vyrų avangardu. Laukdamas likusios kariuomenės dalies, Petras Gardine turėjo 9 000 vyrų. 2 000 iš jų buvo dislokuoti prie tilto, vedančio į miestą. Atvykęs Švedijos karalius netikėtai puolė su savo kavalerija siekdamas išvyti rusus.

Po trumpos, bet įnirtingos kovos, pareikalavusios apie 100 žuvusiųjų ir 50 paimtų į nelaisvę, tiltą saugoję rusai pasitraukė į miestą. Sukrėstas žinios apie staigų švedų puolimą, Petras I, kuriam esą grėsė pavojus patekti į nelaisvę, įsakė su kariuomene trauktis į Bereziną, o Gardiną paliko neapsaugotą, į kurį Karolis įžengė tik po dviejų valandų.

Taigi Švedijos karalius su mažesne kariuomene išstūmė daug didesnes rusų pajėgas iš jiems palankios padėties. Tačiau, sužinojęs apie švedų avangardą, Petras I nedelsdamas įsakė 3 000 savo karių grįžti atgal, kad atgautų miestą ir galbūt patį Švedijos karalių. Atėjus nakčiai ir kariams miegant, rusai pasiekė Gardino vartus, tačiau juos sustabdė 30 juos saugojusių vyrų. Kilus kovai, Karolis ir jo vyrai buvo įspėti ir miesto viduje įvyko naujas mūšis, kuris privertė rusų kariuomenę grįžti atgal, paliekant 56 žuvusius, o švedai neteko 11 žuvusių ir 43 sužeistų.

## Išnašos

## Šaltiniai

* 
* 
*
Modestas Vainikaitis

**Modestas Vainikaitis** (g. 2002 m. sausio 25 d.) – „Sūduvos“ klubo gynėjas. Atstovavo įvairaus amžiaus Lietuvos jaunimo rinktinėms.

## Karjera
Šiauliuose prasidėjo futbolininko kelias. Šiaulių futbolo akademijos auklėtinis.

### FK Sūduva
2020 m. pasirašė sutartį su FK Sūduva. Pagrindinėje komandoje nežaidė, o atstovavo klubui Sūduva B sudėtyje.

2021 m. įvyko debiutas A lygoje. Iš viso sužaidė septyneriose rungtynėse. 

2022 m. karjerą tęsė „Sūduvoje“. 2022 m. po keitimo žengė į aikštę pirmojo turo mače Šiauliuose. 2022 m. kovo 14 d. paskelbta, kad žaidėjas palieka klubą.

### FK Banga
Persikėlė į „Bangos“ klubą. 2022 m. birželio 17 d. A lygos rungtynėse prieš FC Hegelmann pelnė įvartį rungtynių pabaigoje ir išplėšė pergalę gargždiškių ekipai rezultatu 1:0.

2023 m. persikėlė į Norvegiją ir atstovavo Frøya IL.
## Statistika
; A lygos statistika

Spalvų reikšmės: 
: Ekipa žaidė A lygoje;

## Rinktinės
Buvo kviečiamas į įvairaus amžiaus Lietuvos jaunimo rinktines.

## Pasiekimai
### su [[FK Sūduva]]
; A lyga:
: vicečempionas: 2020, 2021 m.
; Supertaurė
: **Nugalėtojai:** 2022 m.

## Šaltiniai

## Nuorodos
* alyga.lt svetainė
* lietuvosfutbolas.lt
* SOCCERWAY
* FLASHSCORE
* Transfermarkt
* Globalsportsarchive
* fksuduva.lt
Ernestas Burdzilauskas

**Ernestas Burdzilauskas** (g. 2003 m. birželio 22 d.) – Lietuvos futbolininkas, vidurio saugas. Atstovavo įvairaus amžiaus Lietuvos jaunimo rinktinėms.

## Karjera
Nuo 2015 m. rudens atstovavo Panevėžio sporto gimnazijai ir futbolo adademijai.

2019 m. liepos 10 d. sužaidė Antroje lygoje atstovaudamas Marijampolė City. Marijampoliečiai nugalėjo Vilniaus „Terą“ rezultatu 4:1.

### FK Sūduva
Nuo 2020 m. vasaros žaidė Sūduva B ekipoje. Antroje lygoje pasižymėjo įvarčiais į Dainava B, BFA B ir FK Šilas vartus.

2021 m. pagrindinėje komandoje sužaidė keturias rungtynes. Daugiau žaidybinio laiko gaudavo atstovaudamas Sūduva B ekipai, kuri tais metais žaidė Pirmoje lygoje. Pasižymėjo įvarčiais į Riteriai B, „Atmosferos“, Banga B ir „Minijos“ vartus.

2023 m. gegužės 9 d. pasižymėjo įvarčiu LFF taurės turnyro antrojo turo rungtynėse prieš „Ukmergės“ klubą. Po žaidėjo tikslaus smūgio rezultatas tapo 2:0. Mačas baigėsi triuškinančia „Sūduvos“ klubo pergale rezultatu 3:0.

2023 m. spalio 25 d. pasižymėjo įvarčiu A lygos rungtynėse prieš FA Šiauliai ir svariai prisidėjo prie marijampoliečių pergalės rezultatu 2:0.

2024 m. birželio 19 d. pelnė įvartį A lygos rungtynėse prieš „Kauno Žalgirį“. Susitikimas baigėsi lygiosiomis 2-2. 

2024 m. birželio 26 d. pelnė įvartį A lygos rungtynėse prieš FK Panevėžys. O 77 minutę buvo pašalintas iš aikštės už antrą geltoną kortelę. Panevėžiečiai nugalėjo varžovus rezultatu 3-1.

### FK Kauno Žalgiris
2025 m. sausio 3 d. tapo žinoma, kad futbolininkas persikėlė į „Kauno Žalgirį“.

2025 m. vasario 28 d. oficialiai debiutavo Lietuvoje A lygos rungtynėse prieš Alytaus „Dainavą“. Kauniečiai nugalėjo alytiškius rezultatu 3-1. Futbolininkas rungtynes pradėjo ant atsarginių suolelio, o 76 minutę pasirodė aikštėje po keitimo.

2025 m. liepos 5 d. pelnė du įvarčius A lygos rungtynėse prieš Vilniaus „Riterius“ ir svariai prisidėjo prie triuškinančios kauniečių pergalės prieš varžovus rezultatu 5-1. Futbolininkas susitikimą pradėjo ant atsarginių suolelio, o aikštėje pasirodė po keitimo 63 minutę vietoje Eduardo Jurjono. Jau netrukus (67 min.) pelnė įvartį ir rezultatas tapo 1-4, o pačioje rungtynių pabaigoje pasižymėjo dar kartą (1-5).

#### FK Panevėžys
2025 m. gruodžio 5 d. paskelbta, kad nuomos pagrindais futbolininkas perleidžiamas „Panevėžio“ klubui.

2026 m. vasario 22 d. oficialiai debiutavo klube TOPLYGA rungtynėse prieš „Sūduvą“. Susitikimą pradėjo startinėje sudėtyje, o 73 min. buvo pakeistas. Rungtynės baigėsi nulinėmis lygiosiomis (0–0).

## Statistika
; A lygos statistika

Spalvų reikšmės: 
: rungtyniavo A lygoje;

## Rinktinės
Buvo kviečiamas į įvairaus amžiaus Lietuvos jaunimo rinktines.

## Pasiekimai
;  su FK Kauno Žalgiris
* **[[A lyga|A lygos]] čempionas:** 2025 m.

;  su FK Sūduva 
* A lygos sidabras (1): 2021 m.
* **Supertaurės laimėtojas (1):** 2022 m.

## Išnašos

## Nuorodos
* toplyga.lt svetainė
* fksuduva.lt
* SOCCERWAY
* Transfermarkt
* lietuvosfutbolas.lt
* Globalsportsarchive
Ševelucha

**Ševelucha, Ščavelycha** (), buvę pavadinimai **Ruda**, **Šandra** () – upė Ukrainoje, Kijevo ir Čerkasų srityse, kairysis Rosavos intakas (Dniepro baseinas). Upės pavadinimas *Šandra* – vienas piečiausių baltiškų vandenvardžių.

## Charakteristika
Upės ilgis 22 km, nuolydis 3,5 m/km. Upė formuojasi iš keleto bevardžių upelių ir keturių vandens telkinių. Ševeluchos baseino plotas – 98,2 km².

## Geografinė padėtis
Ševelucha prasideda į pietvakarius nuo Lypovyj Riho kaimo. Teka pietryčių kryptimi palei Mažųjų Prickų, Makedonų ir Šandros kaimus. Syniavkos kaimo pakraštyje (maždaug už 93,5 km į pietryčius nuo Kijevo) įteka į Rosavos upę, kairįjį Rosės intaką.

## Išnašos

## Nuorodos
* Ukrainos upių katalogas (1957 m., p. 105)
Neokolonializmas

**Neokolonializmas** – tai ekonominio imperializmo, globalizacijos, kultūrinio imperializmo ir sąlyginės pagalbos naudojimas siekiant daryti įtaką besivystančiai valstybei vietoj ankstesnių kolonijinių tiesioginės karinės kontrolės ar netiesioginės politinės kontrolės (hegemonijos) metodų. Neokolonializmas skiriasi nuo standartinės globalizacijos ir pagalbos vystymuisi tuo, kad dėl jo paprastai atsiranda priklausomybės, pavaldumo ar finansinių įsipareigojimų neokolonijinės šalies atžvilgiu. Tai gali lemti neteisėtą politinę kontrolę arba spirale augančius skolinius įsipareigojimus, funkciškai imituojančius tradicinio kolonializmo santykius.

Šią sąvoką 1956 m. sugalvojo prancūzų filosofas Jeanas Paulis Sartre, o XX a. 7-ajame dešimtmetyje ją pirmą kartą pavartojo Kwame Nkrumah, kalbėdamas apie dekolonizaciją išgyvenančias Afrikos šalis. Neokolonializmas taip pat aptariamas Vakarų mąstytojų, tokių kaip Sartre („Kolonializmas ir neokolonializmas“, 1964 m.) ir Noam Chomsky („Vašingtono ryšys ir trečiojo pasaulio fašizmas“, 1979 m.), darbuose.

## Kinija
Kinijos Liaudies Respublika užmezgusi vis tvirtesnius ryšius su kai kuriomis Afrikos, Azijos, Europos ir Lotynų Amerikos valstybėmis, dėl to buvo apkaltinta kolonializmu. 2009 m. ji tapo didžiausia Afrikos prekybos partnere. 2007 m. rugpjūčio mėn. duomenimis, Afrikoje dirbo arba ilgesnį laiką gyveno apie 750 000 Kinijos piliečių. 9-ajame ir 10-ajame dešimtmetyje Kinija toliau pirko iš Afrikos gamtinius išteklius – naftą ir naudingąsias iškasenas - Kinijos ekonomikai skatinti ir tarptautinėms verslo įmonėms finansuoti. 2006 m. prekyba išaugo iki 50 mlrd. dolerių ir iki 2016 m. padidėjo iki 500 mlrd. dolerių. Nuo 2000 m. iki 2015 m.

Kinija įvairioms Afrikos šalims paskolino 95,5 mlrd. dolerių, kurių didžioji dalis buvo išleista energijos gamybai ir infrastruktūrai. Atvejai, pasibaigę Kinijos įsigyjimu svetimos žemės, sukėlė kaltinimus dėl „įsisklonimo spąstų diplomatijos“. Kiti analitikai padarė išvadą, kad Kinija greičiausiai bando „kaupti tarptautinę paramą ginčytiniems politiniams klausimams spręsti“. Komentatoriai teigė, kad Vakarų požiūris į Kinijos motyvus yra neteisingas dėl to, kad Vakarų vystymosi samprata vertinama per jų pačių, kaip Europos kolonializmo pavyzdys, kitų išnaudojimo dėl išteklių prizmę, o ne per Kinijos vystymosi sampratą. 2018 m. Malaizijos ministras pirmininkas Mahathiras Mohamadas atšaukė du Kinijos finansuojamus projektus. Jis taip pat kalbėjo apie nuogąstavimus, kad Malaizija taps „įsiskolinusi“, ir apie „naują kolonializmo versiją“. Vėliau jis patikslino, kad tuo neturėjo omenyje Kinijos.

Langan (2017) teigė, kad Vakarų veikėjai linkę vaizduoti Kiniją kaip grėsmę Afrikoje, atskirti ją nuo savęs, tačiau neatsižvelgia į tai, kad Europa, Jungtinės Valstijos, Kinija ir kitos kylančios galios taip pat padeda įgyvendinti ekonominius ir politinius interesus, teikdamos pagalbą ir prekiaudamos, taip prieštaraudamos Afrikos suverenitetui.

## Išnašos
Dmytro Bilonoh

**Dmytro Bilonohas** (*Білоног Дмитро Іванович*; g. 1995 m. gegužės 26 d.) – futbolininkas iš Ukrainos, saugas. Žaidė Lietuvoje. Atstovavo Vilniaus „Riterių“ futbolo klubui.

## Karjera
Šachtar klubo auklėtinis. Žaidė Ukrainos Zirka ir Donecko Olimpik. Buvo išvykęs Į Rusiją; ten žaidė Ural ir Jenisej klubuose. 

Atstovavo Suomijos IFK Mariehamn. Baltarusijos Mensko „Dynama“.

Grįžęs į Ukrainą žaidė FK Minaj ir Charkivo Metalist klubuose. 

### FK Riteriai
Atvyko į Lietuvą. 2022 m. tapo Vilniaus „Riterių“ nariu. 

2022 m. kovo 6 d. riterių gretose oficialiai debiutavo A lygos rungtynėse prieš „Panevėžio“ klubą.

2022 m. balandžio 10 d. rungtynėse prieš „Bangos“ klubą pasižymėjo pelnydamas įvartį. Pačioje rungtynių pabaigoje pelnytas įvartis lėmė „riterių“ pergalę rezultatu 1:0.

2022 m. spalio 21 d. rungtynėse prieš FK Banga, pelnė du įvarčius. 68 min. pelė pirmą rungtynių įvartį, o per pridėtą laiką pasižymįjo dar kartą. Rungtynės baigėsi lygiosiomis 2:2.

2022 m. lapkričio 16 d. oficialiai pranešta, kad nutrauktos sutartys su Artūru Dolžnikovu ir Dmytro Bilonohu.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* Globalsportsarchive
Rosava

**Rosava** () – upė Ukrainoje, Kijevo ir Čerkasų srityse; kairysis Rosės intakas (Dniepro baseinas). Upės ilgis siekia 90 km, baseino plotas – 1720 km².

Upės vanduo naudojamas pramonės, namų ūkio reikmėms.

Prie Rosavos įsikūrę Kaharlyko ir Myronivkos miestai.

## Išnašos
Žygimantas Baltrūnas

**Žygimantas Baltrūnas** (g. 2002 m. kovo 11 d.) – „Sūduvos“ klubo gynėjas. Atstovavo įvairaus amžiaus Lietuvos jaunimo rinktinėms.

## Karjera
Futbolo paslapčių sėmėsi Marijampolės futbolo mokykloje, o vėliau „Sūduvos“ futbolo klube. 

Buvo išvykęs į Italiją. Atstovavo Pro Sesto Giovanili, Padova Calcio, Union Clodiense Chioggia, USD Breno jaunimo ekipoms.

### FK Sūduva
2022 m. pasirašė sutartį su FK Sūduva. 2022 m. A lygoje sužaidė ketverias rungtynes. Daugiau žaidybinio laiko gaudavo atstovaudamas Sūduva B komandai, žaisdamas Pirmoje lygoje

2023 m. „Sūduvos“ klubą paliko didžioji dalis patyrusių futbolininkų, o treneriai į pagrindinę ekipą pasikvietė jaunimo iš „bekų“. 2023 m. kovo 5 d. A lygos rungtynėse prieš FK Kauno Žalgiris pasirodė startinėje sudėtyje ir žaidė visas rungtynes.

2023 m. gruodžio 1 d. tapo žinoma, kad futbolininkas ir toliau atstovaus klubui.

2025 m. sausio 2 d. tapo žinoma, kad pratęsta sutartis su Marijampolės „Sūduva“.

2025 m. lapkričio 2 d. pelnė savo pirmąjį įvartį A lygos rungtynėse prieš FA Šiauliai. Varžovai pirmavo (2-0), o Žygimantas Baltrūnas sušvelnino rezultatą iki 2-1. Susitikimas baigėsi lygiosiomis 2–2.

2025 m. gruodžio 7 d. oficialiai pranešta, kad pasirašyta nauja sutartis.

## Statistika
; A lygos statistika

Spalvų reikšmės: 
: rungtyniavo A lygoje;

## Rinktinės
Buvo kviečiamas į U-16, U-17, U-19, U-21 Lietuvos jaunimo rinktines.

Debiutavo U-21 rinktinėje 2022 m. birželio 7 d. rungtynėse prieš Šiaurės Airijos U-21. Pelnė įvartį žaidžiant prieš Maltos U-21 rinktinę 2023 lapkričio 19 d.

Pirmąkart buvo pakviestas į Lietuvos vyrų rinktinės sudėtį 2026 m. kovo mėn. Debiutavo kovo 26 d. startinėje sudėtyje, draugiškose rungtynėse prieš Moldaviją.

## Pasiekimai
### su [[FK Sūduva]]
; TOPLYGA:
: (būsimas įvykis)
; Supertaurė
: **Nugalėtojai:** 2022 m.

## Išnašos

## Nuorodos
* toplyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt
* Globalsportsarchive
Kyjivo vaiduoklis

**Kyjivo vaiduoklis** – legendinis pasakojimas apie Ukrainos pusėje Rusijos–Ukrainos kare kariaujantį labai gabų MiG-29 naikintuvo pilotą (asą). Pagal sklindančius gandus, iki 2022 m. vasario 27 dienos jis numušė apie dešimtį Rusijos pusės lėktuvų. Jei teisybė, tai būtų pirmasis tikras pilotas-asas po Antrojo pasaulinio karo. Vis dėlto Ukrainos oro pajėgos paneigė, kad toks asmuo egzistuoja, pažymėdamos, jog jo įvaizdį sukūrė patys ukrainiečiai.

Ukrainos armijos vadas Valerijus Zalužnij sako galįs patvirtinti tik šešis iki tos dienos numuštus rusų lėktuvus, nors iš esmės galėtų būti vienu kitu daugiau. Socialiniuose tinkluose galima rasti minėto piloto ir jo lėktuvo nuotraukų, vaizdo įrašų, tačiau detali analizė rodo, jog neretai panaudoti žinomi seni įrašai ar išvis turinys padirbtas skridimo simuliatoriumi. Kyjivo šmėkla gali būti tiek centralizuotos propagandos kūrinys, tiek ir stichiškai sukurtas, tačiau faktais nepagrįstas šių laikų mitas.

Pasakojimai apie šį asą ir jo lėktuvą buvo taip pat persiųsti oficialiu Ukrainos „Twitter“ kanalu, minėti „Facebook“ pasisakymuose su 717 milijonų sekėjų, susiję „YouTube“ vaizdo įrašai peržiūrėti 6,5 milijono kartų, „TikTok“ `#ghostofkyiv` pasiekė 200 milijonų peržiūrų. Tačiau pirmieji vaizdo įrašai YouTube buvo įkelti vos 3000 sekėjų turinčio naudotojo.

Kovo 1 d., kovodamas Ukrainos pusėje, žuvo geriausiu pilotu visame pasaulyje vadintas pulkininkas Oleksandras Oksančenka, todėl buvo spėjama, jog jis ir buvo „Kyjivo vaiduoklis“. Tačiau, anot pasakojimų, paslaptingasis asas po to smogė ir vėl.

## Šaltiniai
Linas Zingertas

**Linas Zingertas** (g. 2002 m. sausio 26 d.) – futbolininkas, „Sūduvos“ klubo puolėjas. Atstovavo įvairaus amžiaus Lietuvos jaunimo rinktinėms.

## Karjera
Futbolo paslapčių sėmėsi Marijampolės futbolo mokykloje, o vėliau „Sūduvos“ futbolo klube. 

Buvo išvykęs į Italiją. Atstovavo Hellas Verona jaunimo ekipoms ir ASD Sona Calcio.

### FK Sūduva
2022 m. pasirašė sutartį su FK Sūduva.

2022 m. balandžio 5 d. debiutavo A lygoje rungtynėse prieš FC Džiugas, kurios baigėsi rezultatu 1:1, o marijampoliečiai išvengė pralaimėjimo tik paskutinėmis minutėmis išlyginę rezultatą.

### FK Transinvest
2023 m. liepos 29 d. debiutavo Transinvest klube Pirmos lygos rungtynėse prieš FC Neptūnas.

### FK Sūduva
2024 m. vasarį tapo žinoma, kad futbolininkas vėl žais „Sūduvos“ klube.

2024 m. kovo 31 d. debiutavo A lygos rungtynėse prieš Alytaus „Dainavą“. Susitikimą pradėjo ant atsarginių suolelio, o į aikštę žengė po keitimo 82 min. vietoje Roko Filipavičiaus. Alytiškiai nugalėjo minimaliu rezultatu 1-0.

2025 m. sausio 15 d. pranešta, kad futbolininkas lieka klube. 

2026 sausio 30 d. klubas pranešė kad žaidėjas klubui sekančiame sezone nebeatstovaus.

### FK Minija
2026 m. vasario 6 d. pranešta, kad futbolininkas prisijungė prie Kretingos „Minijos“.

## Statistika
; A lygos statistika

Spalvų reikšmės: 
: rungtyniavo A lygoje;
: varžėsi Pirmoje lygoje;

## Rinktinės
Buvo kviečiamas į įvairaus amžiaus Lietuvos jaunimo rinktines.

## Pasiekimai
### su [[FK Sūduva]]

; Supertaurės laimėtojas''' – 2022 m.

## Išnašos

## Nuorodos
* alyga.lt svetainė
* SOCCERWAY
* FLASHSCORE
* fksuduva.lt
* Transfermarkt
* lietuvosfutbolas.lt
* Globalsportsarchive
Emilis Gasiūnas

**Emilis Gasiūnas** (g. 2003 m. birželio 12 d. Šiauliai) – Lietuvos futbolininkas, saugas.

## Karjera
Nuo 2016 m. vasaros atstovavo Šiaulių sporto gimnazijos ir futbolo akademijos ekipoms.

### FA Šiauliai
#### 2019 m. sezonas
2019 m. birželio 26 d. debiutavo pagrindinėje komandoje LFF taurės turnyro rungtynėse prieš „Panevėžio“ klubą. Pagrindinis laikas baigėsi lygiosiomis 1:1, o pratęsimo metu į kovą buvo metas Emilis Gasiūnas. Panevėžiečiai pratęsimo metu sutriuškino varžovus rezultatu 6:1.

2019 m. FA Šiauliai žaidė Pirmoje lygoje. 2019 m. sezone sužaidė trejas rungtynes.

#### 2020 m. sezonas
2020 m. FA Šiauliai žaidė Pirmoje lygoje. 2020 m. sezone sužaidė šešerias rungtynes.

#### 2021 m. sezonas
2021 m. FA Šiauliai žaidė Pirmoje lygoje. 2021 m. sezone sužaidė aštuonerias rungtynes.

#### 2022 m. sezonas
2022 m. kovo 6 d. debiutavo A lygoje atstovaudamas Šiaulių FA rungtynėse prieš „Sūduvos“ klubą, kurios baigėsi nulinėmis lygiosiomis.

#### 2023 m. sezonas
2023 m. gegužės 30 d. LFF taurės turnyro rungtynėse prieš Be1 NFA pelnė įvartį. Šiauliečiai nugalėjo varžovus rezultatu 2:0 ir pateko į kitą etapą.

#### 2024 m. sezonas
2023 m. lapkričio 30 d. tapo žinoma, kad su futbolininku pratęsta sutartis.

2024 m. vasario 22 d. pranešta, kad nuomos pagrindais rungtyniaus „Džiugo“ klube.

2024 m. gegužės 5 d. pelnė įvartį LFF taurės turnyro antrojo etapo rungtynėse prieš Klaipėdos „Sirijų“. Telšiškiai nugalėjo varžovus rezultatu 5-2 ir pateko į kitą etapą.

2024 m. sezone atstovaudamas „Džiugo“ klubui A lygoje sužaidė dvidešimt rungtynių.

## Statistika
; A lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Rinktinės
; Jaunimo rinktinės
Žaidė įvairaus amžiaus jaunimo rinktinėse.

## Įvertinimai
* Geriausias A lygos 2022 m. balandžio mėn. jaunasis žaidėjas.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive